Hričovec (prírodná rezervácia)

Hričovec () je prírodná rezervácia v správe štátnej ochrany prírody Kysuce.

 Polohopis 
Nachádza sa v severnej polovici centrálnej časti pohoria, na severnom okraji geomorfologického podcelku Vysoké Javorníky. Pokrýva severnú časť rovnomenného vrchu v hlavnom hrebeni pohoria, neďaleko slovensko-českej hranice. Lokalita je pramennou oblasťou rieky Kysuca, západne situované územie odvodňujú prítoky Vsetínskej Bečvy.

 Prírodná rezervácia 
Prírodná rezervácia je v správe štátnej ochrany prírody Kysuce. Nachádza sa v katastrálnom území obce Makov v okrese Čadca v Žilinskom kraji. Územie bolo vyhlásené v roku 1988 na rozlohe 21,12 ha. Ochranné pásmo nebolo určené.

Predmetom ochrany sú zachovalé, miestami čiastočne antropicky ovplyvnené lesné spoločenstvá vrcholových polôh Hričovca. Vhodne zapadá do siete chránených území flyšového pásma Kysúc. Relatívne nižšiu bohatosť prírodných hodnôt zvyšuje jeden z prameňov Kysuce v chránenom území.

 Referencie 

 Externé odkazy 
 Hričovec na Beskydy.cz

 Chránené územia, Štátna ochrana prírody Slovenskej republiky

 Zdroj 

Kategória:Prírodné rezervácie v Žilinskom kraji
Kategória:Chránené územia v okrese Čadca
Kategória:Makov (okres Čadca)
Kategória:Chránená krajinná oblasť Kysuce